Mavlono Mushtariy. Mavlono Mushtariy (XV asr) – fors-tojik tilida ijod qilgan Astarobodlik shoir. Nomi “Majolis un-nafois”ning birinchi majlisida tilga olinadi. Alisher Navoiy uni oʻz davrining mashhur shoiri sifatida taʼriflab, quyidagi baytini keltiradi:Soqiy agar mayam nadihad dar havoi gul. Dasti man astu domani soqiyu poi gul. (Mazmuni: Soqiy agar gul faslida may bermasa, mening qoʻlim soqiy etagida va gul oyogʻida boʻladi).